《题西厢图二十则蝶恋花 初见》
清代·李雯

庭院沉沉春几许。回影东墙，听得花间语。愿作游丝空里住，随人更落香风处。

芳径苔侵么凤履。没个安排，冉冉行云去。转过蔷薇惊翠羽，相思只在旃檀树。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。